ממשלת ישראל השלושים ושש

ממשלת ישראל השלושים ושש (מכונה גם ממשלת בנט–לפיד או "ממשלת השינוי") הייתה ממשלת חילופים בראשות נפתלי בנט ויאיר לפיד שהתבססה על גוש השינוי. היא קיבלה את אמונה של הכנסת ה־24 והושבעה ב-13 ביוני 2021. ממשלה זאת הוקמה, כקודמתה, במתכונת של ממשלת חילופים. כאשר הושבעה החלו לכהן נפתלי בנט כראש הממשלה ולפיד כראש הממשלה החלופי; מועד החילופים נקבע ל-27 באוגוסט 2023. עם הקמתה ובמשך רוב כהונתה היו בממשלה זו 28 שרים ושישה סגני שרים. ב-30 ביוני 2022 התקבלה בכנסת הצעת החוק להתפזרות הכנסת ה-24, ובהתאם לחוק יסוד: הממשלה הוקדם מועד החילופים למחרת היום, 1 ביולי 2022. לאחר הבחירות הורכבה הממשלה השלושים ושבע, שקיבלה את אמון הכנסת והממשלה השלושים ושש סיימה את כהונתה. ב-23 במרץ 2021 התקיימו הבחירות לכנסת העשרים וארבע. בחירות אלה היו הפעם הרביעית בתוך שנתיים שבה התקיימו הבחירות לכנסת, כחלק מהמשבר הפוליטי המתרחש בישראל מאז שנת 2019. גם בבחירות אלה, כמו במערכות הבחירות שקדמו להן, התגבשו בכנסת שני "גושים": גוש מצדדי המשך כהונת בנימין נתניהו כראש הממשלה, שכלל בכנסת זו 52 ח"כים מסיעות הליכוד, ש"ס, יהדות התורה והציונות הדתית; וגוש מתנגדי המשך כהונת נתניהו, בראשות יאיר לפיד, שכלל בכנסת זו 51 ח"כים מסיעות יש עתיד, כחול לבן, העבודה, ישראל ביתנו, תקווה חדשה ומרצ. על פי תוצאות הבחירות, לאף גוש לא היה רוב ברור לצורך הקמת ממשלה חדשה. ימינה ורע"מ, שמנו ביחד 11 ח"כים, לא הצהירו לפני הבחירות לאיזה "גוש" הן משתייכות, ולאחריהן קיימו משא-ומתן קואליציוני עם ראשי שני הגושים, זאת על אף שאנשי סיעת ימינה הצהירו לפני הבחירות במספר הזדמנויות שלא ישבו בקואליציה עם מרצ ורע"מ ולא יכתירו את יאיר לפיד לראש הממשלה. ערך מורחב – הבחירות לכנסת העשרים וארבע ב-5 באפריל 2021 נועץ נשיא המדינה, ראובן ריבלין, בנציגי כל הסיעות בכנסת העשרים וארבע, בנוגע לזהות חבר הכנסת שעליו יש להטיל את מלאכת הרכבת הממשלה השלושים ושש. אף אחד מהמועמדים לא השיג המלצותיהם של 61 ח"כים, הנדרשים להבטחת הרכבת ממשלה, לאחר ש-52 ח"כים המליצו על בנימין נתניהו, 45 ח"כים המליצו על יו"ר סיעת "יש עתיד" יאיר לפיד ו-7 ח"כים המליצו על יו"ר "ימינה" נפתלי בנט. למחרת הטיל הנשיא את תפקיד הרכבת הממשלה על נתניהו, שזכה למספר הגבוה ביותר של ממליצים מבין כל המועמדים. נתניהו לא הצליח להרכיב ממשלה ב-28 הימים המוקצים לכך. באופן חלופי להקמת ממשלה, הוא ניסה גם לקדם חוק לבחירה ישירה של ראש ממשלה, בתקווה שמערכת בחירות ישירה שתתקיים לאלתר תשפר את סיכוייו להרכיב ממשלה לאחריה. ברם, מגעים שניהל עם רע"מ ושהיו קשורים לקידום הבחירה הישירה, ולדברי יו"ר רע"מ מנסור עבאס, גם לאפשרות שילוב רע"מ בקואליציה, חוללו פולמוס פנימי בימין ולא הבשילו בשל התנגדותו הנחרצת של בצלאל סמוטריץ' לשותפות כלשהי עם מפלגה ערבית אנטי-ציונית לתפיסתו. האפשרות שתקום ממשלה בשיתוף פעולה בין הליכוד לרע"מ עלתה בדיון הציבורי עוד לפני הבחירות. נפתלי בנט, מנהיג "ימינה", דרש מנתניהו ערב הבחירות לחתום על כך שלא יקים ממשלה בתמיכת רע"מ, זאת בתמורה להתחייבותו שלו לא להקים ממשלה שבה יישב תחת יאיר לפיד, גם לא ברוטציה. לאחר הבחירות, מאחר שמפלגות מחוץ לגוש הימין שללו על הסף כניסה לממשלה אחת עם נתניהו, נראה היה שהדרך היחידה להקמת ממשלת ימין בראשות נתניהו כרוכה בהיזדקקות לתמיכת רע"מ. בין הח"כים בליכוד התגלע ויכוח פומבי בנושא. בנאום שנשא מנסור עבאס בנצרת כשבוע לאחר הבחירות הוא קרא להתמקד במשותף ליהודים ולערבים ולהתגבר על חילוקי הדעות. הליכוד החל לנהל מגעים עם רע"מ. טיבם המדויק של המגעים שנוי במחלוקת. לפי גרסת אנשי הליכוד (שהוצגה זמן רב לאחר המגעים), הוא לא היה משא ומתן קואליציוני, אלא הוגבל למשא ומתן עם רע"מ לפיו תתמוך בחוק לבחירה ישירה לראשות ממשלה שיחול מיידית על הכנסת ה-24, בתקווה שחוק כזה יקדם הקמת ממשלה בידי נתניהו. מנסור עבאס אמר כי לצד המשא ומתן על החוק לבחירה ישירה היה גם משא ומתן על הסכם קואליציוני. התפרסם שעבאס התארח במעון ראש הממשלה לביקור חשאי שבו פגש בנתניהו ובאשתו שרה. בשלב מוקדם הבהיר מנהיג הציונות הדתית, בצלאל סמוטריץ', שבשום פנים ואופן לא יאפשר הקמת ממשלת ימין תוך הסתמכות על רע"מ. על מנת להשיג פריצת דרך ולרכך את גישתו, נערך מפגש בין מנסור עבאס לבין בכיר רבני הציונות הדתית, הרב חיים דרוקמן, אך ללא הועיל. שותפות אחרות לקואליציית הימין לא שללו את רע"מ. בשנת 2022 התפרסמה הקלטה שבה נשמע סמוטריץ' מאשים את נתניהו בכך שהוא משקר, כאשר הוא אומר שמעולם לא התכוון להקים קואליציה עם רע"מ. סמוטריץ' נשמע אומר: "הוא שקרן בן שקרן. הוא לא רצה ללכת עם רע"ם? רצה באבי-אביו". בעקבות סירובו של סמוטריץ' הפכו המגעים עם רע"מ לחסרי תוחלת, אך מנגד העובדה שעל פי הדיווחים נתניהו חפץ לצרף את רע"מ לקואליציה הגדילה את הלגיטימציה הציבורית להסתמכות עליה. ב-5 במאי 2021 העביר הנשיא את המנדט ליאיר לפיד, יושב ראש מפלגת יש עתיד. לפיד התחיל בניסיונות להקמת ממשלה יחד עם מפלגות ימינה, כחול לבן, העבודה, תקווה חדשה, ישראל ביתנו, מרצ ורע"מ. תוך כדי כך פתחה ישראל במבצע שומר החומות והמגעים הקואליציוניים הושהו. נפתלי בנט הודיע שהמהומות בקרב ערביי ישראל אינן מאפשרות הקמת ממשלה עם רע"מ. ברם, המגעים התחדשו אחרי המבצע, וב-2 ביוני 2021, כחצי שעה לפני פקיעת המנדט בחצות, הודיע יאיר לפיד לנשיא ריבלין שעלה בידו להרכיב ממשלה. הממשלה הורכבה כממשלת חילופים, בדומה לממשלה שקדמה לה (ממשלת ישראל הראשונה במודל זה), והוסכם על רוטציה לפיה נפתלי בנט יכהן כראש ממשלה בשנתיים הראשונות, וב-27 באוגוסט 2023 יחליף אותו בראשות הממשלה יאיר לפיד. בממשלה הקודמת הסכם הרוטציה בין נתניהו לבני גנץ לא הגיע לכדי מימוש מפני שנתניהו ושר האוצר ישראל כ"ץ לא הניחו על שולחן הכנסת הצעה לתקציב המדינה, ולכן התפזרה הכנסת עקב אי-אישור התקציב במועד הקבוע בחוק. בממשלה ה-36 הסכימו חברי הקואליציה על סעיפים שימנעו פרצה זאת, ובהם סנקציה על מי שיבחר לתמוך בחוק להתפזרות הכנסת, וכן גמישות בנוגע למועד אישור תקציב המדינה של 2023. הזיקה בממשלה הפריטטית נקבעה באופן הבא: סיעות ימינה ותקווה חדשה הן חלק מ"גוש ימינה" והשרים וסגני השרים ממפלגות אלה הם בעלי זיקה לנפתלי בנט, ואילו סיעות יש עתיד, כחול לבן, העבודה, ישראל ביתנו ומרצ הן חלק מ"גוש יש עתיד" והשרים וסגני השרים ממפלגות אלה הם בעלי זיקה ליאיר לפיד. ב-7 ביוני 2021 פורסמו קווי היסוד להקמת ממשלת אחדות בתקופת כהונת הכנסת ה-24. יומיים לאחר מכן נקבע בוועדה המסדרת מועד השבעת הממשלה. הממשלה קיבלה את אמונה של הכנסת ברוב של 60 בעד מול 59 נגד ונמנע אחד, והושבעה ב-13 ביוני 2021, ד' בתמוז ה'תשפ"א. תמצית קווי היסוד: א. הצדדים מסכימים כי הממשלה תפעל להקנות יציבות שלטונית והיא תתמקד בשיקום המשק, הכלכלה והחברה האזרחית. תחזק את הממלכתיות ותרחיב את תחומי ההסכמה הלאומית. ב. הממשלה תפעל לעידוד הצמיחה על בסיס עקרונות של כלכלה הוגנת. הממשלה תציב כיעד לאומי את העלאת מספר העובדים בהייטק ל-15% מכלל עובדי המשק. ג. הממשלה תפעל לצמיחתה ושגשוגה של ירושלים כבירת ישראל. ד. הממשלה תפעל לביצור הביטחון הלאומי של ישראל ושמירה על ביטחונם של כלל אזרחי ישראל. ה. הממשלה תקדם באופן מיידי חקיקה המגבילה כהונת ראש ממשלה לשתי קדנציות (או 8 שנים, המוקדם מבניהם). מגפת הקורונה בישראל חנוכת שגרירות הונדורס בירושלים חנוכת שגרירות ישראל באבו דאבי ושגרירות ישראל במנאמה השרפה בהרי ירושלים הבריחה מבית הסוהר גלבוע חניכת נמל המפרץ החדש בחיפה. הנמל יאפשר לראשונה לאוניות ענק לעגון בישראל. ביקור נשיא מדינת ישראל הרצוג בטורקיה גל טרור באביב 2022 מבצע שובר גלים ביקור נשיא ארצות הברית ג'ו ביידן מבצע עלות השחר סגירת המשרד לנושאים אסטרטגיים, משרד משאבי המים, משרד הדיגיטל הלאומי ומשרד ההשכלה הגבוהה והמשלימה. העברת זרוע העבודה ממשרד הרווחה והביטחון החברתי למשרד הכלכלה והתעשייה. אישור העברת מעונות היום ממשרד הרווחה והשירותים החברתיים למשרד החינוך בהדרגה עד ינואר 2022. המשך המערכה שבין המלחמות (מב"ם). העלאת שכר חיילי החובה בכ-50%. הקמת ועדת גרוניס, ועדת חקירה ממלכתית לחקירת פרשת הצוללות. הכרזה על הימ"מ כיחידה הלאומית ללוחמה בטרור, והגדלת היחידה בתקנים, בלוחמים, באמצעי לחימה ובתקציבים. "ממדים ללימודים": עיגון בחוק של המלגה אשר מממנת 75% של שכר הלימוד האוניברסיטאי לחיילים משוחררים הזכאים לכך והחלת מימונה מתקציב המדינה. הקמת המשמר הלאומי הישראלי, כחלק ממשמר הגבול. מבצע שובר גלים מבצע עלות השחר חנוכת שגרירות הונדורס בירושלים חנוכת שגרירות ישראל באבו דאבי ושגרירות ישראל במנאמה ועידת האומות המאוחדות לשינוי אקלים בגלאזגו (2021) ביקור נשיא ארצות הברית ג'ו ביידן. פסגת הנגב נורמליזציה מלאה של היחסים בין ישראל לטורקיה חתימה על הסכם הגבול הימי בין ישראל ללבנון רפורמת הבנקאות הפתוחה: כל המידע הפיננסי על לקוחות, שהיה רק בידי הבנקים, יועמד לרשות כל גוף פיננסי בהתאם לדרישת הלקוח. התוכנית להפחתת יוקר המחיה: הורדת המס על דלק למשך רבעון, עקב עליית מחירי הדלק. הוספת נקודת זיכוי להורים על כל ילד בן 6–12 בהוראת שעה, עד סוף שנת 2022 הגדלת מענק העבודה לזכאים בשיעור של 40% בהוראת שעה, עד סוף שנת 2025 והורדת גיל הזכאות למענק מ-23 ל-21 בהוראת שעה, עד סוף שנת 2024. הקמת ועדת החקירה הממלכתית לחקר אסון הר מירון. אישור תוכנית לשיקום ולטיפול בנזקי השרפה בהרי ירושלים. מבצע "מסלול בטוח" למאבק בפשיעה בחברה הערבית. אישור תוכנית "כלכלה דלת-פחמן 2050". הצטרפות ליוזמה אמריקאית-אירופית להפחתה של פליטות המתאן. עצירת מתן זיכיונות לחיפושי גז בישראל, וביטול החלטה זו לאחר כחצי שנה. יישום ההסכם בענף החלב שנחתם בינואר 2021, על ידי הממשלה הקודמת: הורדת מחיר המטרה של מוצרי החלב בפיקוח. ביטול המכס על גבינות רכות ויוגורט והגדלת המכסות הפטורות ממכס של גבינה צהובה. הרפורמה בייבוא: ביטול חובת בדיקת משלוח, מתן אפשרות ליבוא על בסיס הצהרה בלבד ומתן אפשרות ליבוא מוצרים על בסיס עמידתם בתקן הזר בלבד. ביטול המס על העסקת עובדים זרים בכל ענפי המשק. הוספת מכסות פטורות ממכס של ייבוא ביצים ודבש. הצו בוטל על ידי הכנסת לאחר מכן, אך נחתם מחדש. הקלות רבות ברישוי עסקים. הרפורמה בחקלאות: ענף ההטלה: ביטול התכנון בענף ב-2032 ופיצוי חקלאים שייפגעו מכך. הפחתת המכס על ביצים. מעבר ללולים ללא כלובים עד 2038. ענף הפירות והירקות: הגדלת התמיכה הישירה בחקלאים. ביטול האגרה השנתית על העסקת עובדים זרים בענף. קביעת מנגנון שיפצה את החקלאים אם תהיה עלייה במחיר המים. ביטול מיידי של המכס על דשנים מוצרי הדברה וירקות ופירות מסוימים שגידולם לא נפוץ בישראל, ביטול הדרגתי של המכס על ירקות ופירות נוספים והשארת מכסים גבוהים על גידולים שנפוצים בישראל. העלאת גיל הפרישה לנשים באופן הדרגתי מ-62 ל-65. הקלות רגולטוריות בתכנון ובנייה: הקלות על הפעלת מעון יום בדירות מגורים. מתן אפשרות להסבת 30% מזכויות בנייה במגרש ממשרדים למגורים על ידי הגשת בקשת היתר בלבד. הרפורמה בהתחדשות העירונית: הורדת שיעור ההסכמה הדרוש מבעלי דירות בבניין, לצורך פינוי בינוי מ-80% ל-66% והוראות נוספות. הרפורמה בהיתרי הבנייה: מתן אפשרות לאדריכלים מורשים לאשר היתרי בנייה במקום ועדות התכנון המקומיות. העלאת מס הרכישה על דירות להשקעה. החלטת ממשלה על הקמת העיר החרדית כסיף בסמוך לתל ערד. הרפורמה בכשרות: מתן אפשרות לגופים פרטיים להעניק כשרות על בסיס סטנדרטים מקצועיים שייקבעו על ידי הרבנות הראשית או 3 רבנים בכירים. הרפורמה ברגולציה בכבאות: הורדה הדרגתית של דרישות רגולטוריות מעסקים בתחום הכבאות ואימוץ התקינה האמריקאית. הרפורמה ברגולציה: מסדירה את עקרונות מדיניות הרגולציה (בחוק עקרונות האסדרה) ומקימה את רשות האסדרה. הרפורמה ברישוי העסקים: העברת הסמכות לקביעת מפרטים לרישוי עסקים ממשרדי הממשלה לוועדה לאסדרת רישוי עסקים שתהיה ברשות האסדרה. מבצע עולים הביתה להעלאת יהודי אוקראינה למדינת ישראל וקליטתם בה, בעקבות הפלישה הרוסית לאוקראינה. מבצע צור ישראל להעלאתם של צאצאי יהודי אתיופיה – החלטה על חידוש המבצע. רפורמה בדואר: פתיחת שוק המכתבים לתחרות, הקלות רגולטוריות על דואר ישראל ועיגון סמכויות פיקוח ואכיפה על שוק הדואר. שלילת הזכות לקבלת אזרחות מבני זוגם של אזרחים ישראלים המתגוררים בשטחים או במדינות עוינות לישראל (חוק האזרחות והכניסה לישראל). קביעת אגרה בעד הכניסה לגוש דן ברכב פרטי בימי חול (אגרת גודש). רפורמה בתעריפי התחבורה הציבורית. החלטה על הקמת רשויות תחבורתיות מרחביות (הראשונה בירושלים) הפרטת נמל חיפה והעברת השליטה לידי קבוצת אדאני-גדות. קביעת פטור ממס הכנסה לזוכים במדליה במשחקים האולימפיים או הפראלימפיים. השקת תוכנית לעידוד לימודי ליבה במוסדות חינוך חרדיים לבנים. חתימת הסכם קיבוצי חדש עד 2026 בין המדינה להסתדרות המורים. הטלת מס קנייה על כלים חד-פעמיים מפלסטיק. הטלת מס קנייה על משקאות ממותקים. הטלת בלו על תחליפי דלק. הטלת מס קנייה על סיגריות אלקטרוניות. המשך מבצע לתת כתף וחיסון במנת חיסון שלישית ("בוסטר"). הסכם החלפת חיסונים עם קוריאה הדרומית. מתן חיסון נגד קורונה לילדים בני 5–11 שנים. מתן חיסון רביעי למדוכאי חיסון ובני 60 ומעלה. נחקק החוק לפיצול סיעות (כונה "החוק לפיצול הליכוד"). עמית איסמן לתפקיד פרקליט המדינה. רונן בר לתפקיד ראש השב"כ. איל חולתא לתפקיד ראש המטה לביטחון לאומי. גלי בהרב-מיארה לתפקיד היועצת המשפטית לממשלה. אייל כספי לתפקיד נציב כבאות והצלה. הרצי הלוי לתפקיד הרמטכ"ל. מספר חברי הכנסת החברים בקואליציה: 61 ח"כים לפני פרישתה של עידית סילמן מהקואליציה (13 ביוני 2021 – 6 באפריל 2022) 60 ח"כים לפני הקפאת חברות רע"מ בקואליציה (6 באפריל 2022 – 17 באפריל 2022) 56 ח"כים לפני חזרת רע"מ לקואליציה (17 באפריל 2022 – 11 במאי 2022) 60 ח"כים לפני פרישת ג'ידא רינאוי זועבי מהקואליציה (11 במאי 2022 – 19 במאי 2022) 59 ח"כים לפני חזרת ג'ידא רינאוי זועבי לקואליציה (19 במאי 2022 – 22 במאי 2022) 60 ח"כים לפני פרישת ניר אורבך מהקואליציה (22 במאי 2022 – 13 ביוני 2022) 59 ח"כים לפני התפטרותו של ח"כ עמיחי שיקלי מהכנסת וכניסת יום טוב כלפון (13 ביוני 2022 – 14 ביולי 2022) 60 ח"כים לפני התפטרות ח"כ עידית סילמן וכניסת אורנה שטרקמן (14 ביולי 2022 – 13 בספטמבר 2022) 61 ח"כים לפני השבעת הכנסת העשרים וחמש (13 בספטמבר 2022 – 15 בנובמבר 2022) 51 ח"כים לאחר מכן (15 בנובמבר 2022 – 29 בדצמבר 2022) לפי ההסכמים הקואליציוניים, תוכננו להתקיים במהלך הרוטציה ב-27 באוגוסט 2023 השינויים הבאים: יאיר לפיד יפסיק לכהן כראש הממשלה החלופי וכשר החוץ, ויחל לכהן כראש הממשלה. נפתלי בנט יפסיק לכהן כראש הממשלה, ויחל לכהן כראש הממשלה החלופי וכשר הפנים. איילת שקד תפסיק לכהן כשרת הפנים ותחל לכהן כשרת המשפטים. גדעון סער יפסיק לכהן כשר המשפטים ויחל לכהן כשר החוץ. בסופו של דבר הכנסת החליטה על התפזרותה ב-30 ביוני 2022 ובהתאם לחוק היסוד רק בנט ולפיד התחלפו בתפקידיהם. בממשלה זו כיהנו 14 שרים חדשים: קארין אלהרר, חמד עמאר, עמר בר-לב, ניצן הורוביץ, תמר זנדברג, עודד פורר, אורנה ברביבאי, אלעזר שטרן, מתן כהנא, עיסאווי פריג', מרב מיכאלי, יואל רזבוזוב, נחמן שי ואלי אבידר בממשלה זו כיהנו 9 נשים: יש עתיד (3): קארין אלהרר, אורנה ברביבאי, מירב כהן כחול לבן (2): אורית פרקש-הכהן, פנינה תמנו-שטה ימינה (1): איילת שקד העבודה (1): מרב מיכאלי תקווה חדשה (1): יפעת שאשא-ביטון מרצ (1): תמר זנדברג בממשלה זו היו רק 7 שרים מתוך 28 שלא התפטרו במסגרת החוק הנורווגי וכיהנו כח"כים: יש עתיד (3): יאיר לפיד, מאיר כהן, אלעזר שטרן כחול לבן (1): בני גנץ ימינה (1): נפתלי בנט העבודה (1): מרב מיכאלי תקווה חדשה (1): יפעת שאשא-ביטון שר אחד לא כיהן כח"כ בכל תקופת הכנסת הנוכחית: העבודה (1): נחמן שי בממשלה זו כיהנו 6 שרים בדרגות אלוף-משנה ומעלה בצה"ל: כחול לבן (1) בני גנץ (רב-אלוף) יש עתיד (2): אורנה ברביבאי (אלוף), אלעזר שטרן (אלוף) העבודה (2): נחמן שי (תת-אלוף), עמר בר-לב (אלוף-משנה) ימינה (1): מתן כהנא (אלוף-משנה) מזכיר הממשלה: שלום שלמה היועצ/ת המשפטית לממשלה: אביחי מנדלבליט (עד 2022), גלי בהרב-מיארה (מ-2022) או אחד מהמשנים ראש המטה לביטחון לאומי: איל חולתא ראש הסגל בלשכת ראש הממשלה: טל גן צבי (עד 2022), עדן ביזמן (2022), דני וסלי (מ-2022) מנכ"ל משרד ראש הממשלה: יאיר פינס (עד 2022), נעמה שולץ (מ-2022) המזכיר הצבאי של ראש הממשלה: אלוף אבי גיל המשנה למזכיר הממשלה: ליאור נתן חברי הקבינט המדיני ביטחוני עם הקמת הממשלה: הרכב מפלגתי בוועדה כיהנו 12 שרים חברים, מתוכם: ימינה: 3 חברים (כולל היו"ר) יש עתיד: חבר אחד כחול לבן: חבר אחד תקווה חדשה: 3 חברים ישראל ביתנו: חבר אחד מפלגת העבודה הישראלית: 2 חברים מרצ: חבר אחד כנגד ממשלת ישראל השלושים ושש קמה מחאה, בעיקר נגד ראש הממשלה, נפתלי בנט, בדרישה להתפטרותו עקב הפרת הבטחות רבות שנתן קודם הבחירות, בהם הבטחות לא להקים ממשלה עם מפלגת רע"מ ועם שאר מפלגות השמאל והבטחה להסדיר את המאחזים ביומו הראשון כראש ממשלת ישראל. המחאה עסקה גם ברפורמות בענייני יהדות שקידם השר לשירותי דת מתן כהנא, והרפורמות הכלכליות שקידם שר האוצר אביגדור ליברמן, שנתפסו כפוגעות בציבור החרדי. חלק מהמשתתפים במחאה ניצלו את הסיקור הציבורי למחאה בנושאים נוספים, בהם זכויות המתנחלים, מחאה נגד מתווה הגיור מחאה על פרשת מותו של אהוביה סנדק, מחאה נגד האלימות הפלסטינית ביהודה ושומרון ונגד אלימות מצד בדואים בנגב, ומחאה נגד קיפוח המאחזים. במהלך כהונת הממשלה המשיכה גם המחאה נגד מדיניות הקורונה בישראל שהחלה במהלך כהונת הממשלה הקודמת. גם בתוך הממשלה נרשמה ביקורת על התנהלותה, בין השאר על ידי מאזן גנאים, רינאוי זועבי, עידית סילמן וניר אורבך. שלושה מהם, עידית סילמן, רינאוי זועבי, וניר אורבך, פרשו לבסוף מהממשלה. מוקדי המחאה העיקריים היו כיכר הבימה וכיכר רבין בתל אביב, ואזור הכנסת ומשרד ראש הממשלה בירושלים. הפגנות מקומיות נוספות נערכו בערים רבות, בצמתים ועל גבי גשרים ברחבי המדינה. נוסף על כך, התקיימו הפגנות בקרבת בתיהם של חברי הממשלה, דוגמת ראש הממשלה נפתלי בנט ברעננה ושר הביטחון בני גנץ בראש העין. ב-26 וב-28 באפריל 2022 נשלחו לביתו של נפתלי בנט ברעננה מעטפות עם מכתבי איומים וקליע בתוכם. לאור זאת, תוגברה משמעותית האבטחה על בנט. ב-9 במאי נעצרה אילנה ספורטה, בת 65 מאשקלון, בחשד לביצוע המעשה. בינואר 2023 חתמה ספורטה על הסדר טיעון עם הפרקליטות. ביום הזיכרון לחללי מערכות ישראל במאי 2022, נאומו של ראש הממשלה בנט בטקס האזכרה הממלכתי בהר הרצל הופרע בקריאות ביניים רבות מקהל המשפחות השכולות, ובמשך דקות ארוכות בנט לא יכול היה להתחיל בנאומו. גם בטקס יום הזיכרון בפתח תקווה, הופרע נאומה של שרת הפנים איילת שקד בקריאות ביניים מהקהל. ב-6 באפריל 2022 הודיעה חברת הכנסת ויו"ר הקואליציה, עידית סילמן, מסיעת ימינה על פרישה מהקואליציה, מה שהותיר את הקואליציה עם 60 חברי כנסת, דהיינו, ללא רוב בכנסת. ב-13 במאי 2022 הכריז השר לשירותי דת, מתן כהנא, על התפטרותו מהממשלה במטרה לשוב למושבו בכנסת, זאת, בתיאום עם ראש הממשלה נפתלי בנט ועל מנת להבטיח את יציבות הקואליציה. בהתאם לחוק הנורווגי, עם התפטרותו, חבר הכנסת יום טוב כלפון הפסיק להיות חבר כנסת, עוד סוכם בין בנט לכהנא, כי האחרון ימונה לסגן השר לשירותי דת וימשיך בפועל את ניהול המשרד כסגן שר, משום שאבד הרוב לאישור מינויו כשר מחדש. ב-19 במאי 2022 הודיעה חברת הכנסת רינאווי זועבי, ממפלגת מרצ, כי היא פורשת מהקואליציה, ובכך הותירה את הממשלה עם 59 ח"כים בלבד – מיעוט בכנסת. מספר ימים לאחר מכן היא שבה לקואליציה. ב-13 ביוני 2022 הודיע חבר הכנסת ויו"ר ועדת הכנסת, ניר אורבך, מסיעת ימינה, על הפסקת תמיכתו בממשלה ועל פרישתו מן הקואליציה עד להצבעה בכנסת לחידוש תוקפן של תקנות יו"ש, ואמר: "הניסוי איתכם (רע"מ) נכשל". בכך, הוא הותיר את הממשלה עם 59 חברי כנסת בלבד כממשלת מיעוט. ב-20 ביוני 2022 ראש הממשלה נפתלי בנט וראש הממשלה החלופי יאיר לפיד סיכמו ביניהם על פיזור הכנסת והקדמת הבחירות לאחר שמוצו הניסיונות לייצב את הקואליציה, כאשר ראש הממשלה, ממשלת מעבר, יהיה יאיר לפיד. ב-30 ביוני עבר חוק התפזרות הכנסת בקריאה שלישית. בחצות הלילה בין 30 ביוני ו-1 ביולי הפך לפיד לראש הממשלה. הרשימה המשותפת הניחה על שולחן הכנסת 12,000 הסתייגויות בניסיון לעכב את התפזרות הכנסת מכיוון שלפי החוק תקנות יו"ש היו אמורות לפקוע בחצות 30 ביוני אם הכנסת לא הייתה מתפזרת עד אז, אך הן נפסלו מטעמים פרוצדורליים. העבודה וישראל ביתנו לא השתתפו בהצבעה על פיזור הכנסת כמחאה על כך שלא הועבר "חוק המטרו" שמהותו בניית רכבת תחתית בגוש דן. בתקופת ממשלת המעבר הממשלה חתמה על הסכם קיבוצי חדש עם הסתדרות המורים התקף עד 2026. סמוך לבחירות, חתמה הממשלה על הסכם הגבול הימי בין ישראל ללבנון שגרר התנגדות חריפה מצד האופוזיציה. בג"ץ דחה עתירות שטענו שממשלת המעבר חייבת להביא את ההסכם למשאל עם או להצבעה בכנסת אתר האינטרנט הרשמי של ממשלת ישראל השלושים ושש אתר האינטרנט הרשמי של ממשלת ישראל השלושים ושש (באנגלית) אתר האינטרנט הרשמי של ממשלת ישראל השלושים ושש (בערבית) אתר האינטרנט הרשמי של ממשלת ישראל השלושים ושש (ברוסית) ממשלת ישראל השלושים ושש, באתר משרד ראש הממשלה ממשלת ישראל השלושים ושש, באתר הכנסת קווי יסוד להקמת ממשלת אחדות בתקופת כהונת הכנסת ה-24‏, באתר הכנסת ההסכם הקואליציוני בין יש עתיד לימינה, באתר הכנסת ההסכם הקואליציוני בין יש עתיד לכחול לבן, באתר הכנסת ההסכם הקואליציוני בין יש עתיד למפלגת העבודה, באתר הכנסת ההסכם הקואליציוני בין יש עתיד לישראל ביתנו, באתר הכנסת ההסכם הקואליציוני בין יש עתיד לתקווה חדשה, באתר הכנסת ההסכם הקואליציוני בין יש עתיד למרצ, באתר הכנסת ההסכם הקואליציוני בין יש עתיד לרע"מ, באתר הכנסת תקנון עבודת הממשלה השלושים ושש, באתר הכנסת פרופ' עופר קניג, קווים לדמותה של הממשלה ה-36, המכון הישראלי לדמוקרטיה, 9 ביוני 2021 ייבוא פירות וירקות, מס על משקאות ממותקים: הרפורמות המשמעותיות של האוצר עברו בממשלה, באתר ynet, 2 באוגוסט 2021 טל שלו‏, קורונה, משבר האקלים וחיזוק החברה הערבית: הממשלה פרסמה את יעדיה לקדנציה הקרובה, באתר וואלה, 19 בספטמבר 2021 במהלך הכהונה עמיחי שיקלי, עידית סילמן, וניר אורבך פרשו מהקואליציה, סילמן ושיקלי התפטרו בהמשך ובמקומם תמכו אורנה שטרקמן ויום טוב כלפון שתמכו בממשלה. במהלך הכהונה התפצלה סיעת דרך ארץ מתקווה חדשה, 2 הסיעות נותרו חלק מהקואליציה אך היצוג של תקווה חדשה ירד מ-6 ל-5. למפלגות המרכיבות את הקואליציה היו 62 מנדטים, אך עקב התנגדותו של ח"כ עמיחי שיקלי לממשלה, ירד המספר ל-61 תומכים. כיהן כשר המקשר בין הממשלה לכנסת אחראי על המאבק בפשיעה במגזר הערבי אחראי על החינוך הבלתי פורמלי אחראי על איגוד שיתופי ועל בטיחות בעבודה כיהן כשר לשירותי דת בפועל אחראי על רפורמות כלכליות ועל מדיניות רגולציה חלו הוראות סעיף 43א1 לחוק יסוד: הממשלה. עקב קבלת חוק לפיזור הכנסת, בו תמכו לפחות 2 ח"כים מסיעות שביום השבעת הממשלה היו בעלות זיקה לראש הממשלה. חלו הוראות סעיף 26 לחוק יסוד: הממשלה אשר קובע כי כהונתם של סגני שרים נפסקת כאשר פוקעת חברותם בכנסת, למעט מי שהתפטרו במסגרת "החוק הנורווגי". רינאוי זועבי חזרה בה מהפרישה יומיים לאחר שהודיעה עליה ניר אורבך אמר כי למרות פרישתו מהקואליציה, הוא לא יתמוך בפיזור הכנסת והפלת הממשלה יערה שפירא, ממשלת בנט-לפיד: איך תעבוד הממשלה המסתמנת?, באתר כאן – תאגיד השידור הישראלי, 30 במאי 2021 צוות המשרוקית של גלובס, ‏אז הבטיחו: מפת הפסילות הגדולה של הפוליטיקאים והמפלגות, באתר גלובס, 28 במרץ 2021 מישל מחנין, בנט התחייב: "לא אשב תחת לפיד, לא פוסל את נתניהו - אבל לא עובד אצלו" | צפו, באתר 0404, ‏2021-03-21 ynet, סבב ההתייעצויות נגמר - ולנתניהו המספר הגבוה ביותר של ממליצים, באתר כלכליסט, 5 באפריל 2021 מיכאל שמש, זאב קם ויערה שפירא, הנשיא הטיל על נתניהו את המנדט להרכבת ממשלה: "הכרעה לא קלה בעיני ברמה המוסרית והערכית", באתר כאן – תאגיד השידור הישראלי, 6 באפריל 2021 אברהם בלוך, ‏בליכוד מגיבים לחתימה של בנט לא לשבת תחת לפיד, באתר "סרוגים", 22 במרץ 2021 ליאור קינן, זוהר: מחובתנו לעשות הכול, אבל הכול, כדי למנוע בחירות חמישיות, באתר חדשות 13, 24 במרץ 2021 מתן וסרמן, ‏מנסור עבאס נשא נאום מיוחד: "לא שייכים לאף גוש, זה הזמן לשינוי", באתר מעריב אונליין, 1 באפריל 2021 103FM, ‏קיש: "מוכן ללכת לפוליגרף - לא קיימנו עם עבאס מו"מ להקמת ממשלה", באתר מעריב אונליין, 28 באוקטובר 2021 מתי ברנהרט, ‏עבאס: שרה תאשר שנתניהו רצה לשבת איתנו, באתר "סרוגים", 26 באוקטובר 2022 מוחמד מג'אדלה, ‏מאחורי הקלעים של המגעים בין נתניהו לעבאס: יו"ר רע"ם ביקר במעון הרשמי מספר פעמים, באתר ‏מאקו‏, 11 ביוני 2021 רפאל כהן, ‏סמוטריץ' מבהיר: לא אסכים לשיתוף פעולה עם 'רע"מ', באתר כיכר השבת, 2 באפריל 2021 בלחץ נתניהו: הרב דרוקמן נפגש עם מנסור עבאס, באתר "סרוגים", 3 במאי 2021 יהודה שלזינגר, "נתניהו שקרן בן שקרן": האזינו לסמוטריץ' מטנף על יו"ר הליכוד, באתר ישראל היום, 23 באוקטובר 2022 יערה שפירא ומיכאל שמש, ריבלין: הטלתי על לפיד את המנדט להרכבת הממשלה, באתר כאן – תאגיד השידור הישראלי, 5 במאי 2021 מיכאל האוזר טוב ונעה שפיגל, לפיד פועל להחתמת מפלגות גוש השינוי על הסכם קואליציוני כדי ללחוץ על בנט, באתר הארץ, 24 במאי 2021 אנה ברסקי ואריק בנדר, ‏לאחר ביטול הפגישה: הושעו המגעים בין רע"מ לגוש השינוי, באתר מעריב אונליין, 10 במאי 2021 מיכאל שמש, יערה שפירא, עמיחי שטיין וזאב קם, יאיר לפיד לנשיא ריבלין: עלה בידי להרכיב ממשלה, באתר כאן – תאגיד השידור הישראלי, 2 ביוני 2021 מורן אזולאי, המנגנון שאמור לשמור על הממשלה - ולהבטיח את הרוטציה, באתר ynet, 9 ביוני 2021 מורן אזולאי, המשרדים שייסגרו - וחלוקת האחריות: ההסכם המלא בין לפיד ובנט, באתר ynet, 11 ביוני 2021 קווי יסוד להקמת ממשלת אחדות בתקופת כהונת הכנסת ה-24 דניאל רוט-אבנרי, לאחר ישיבת ועדה סוערת: אושר מועד השבעת הממשלה, באתר ישראל היום, 9 ביוני 2021 N12, ‏הכנסת הביעה אמון בממשלה ה-36: מי תמך ומי התנגד לממשלת בנט-לפיד?, באתר ‏מאקו‏, 13 ביוני 2021 כתבי כאן חדשות, בנט נשבע אמונים כראש הממשלה ה-13 של מדינת ישראל, באתר כאן – תאגיד השידור הישראלי, 13 ביוני 2021 נחנך נמל המפרץ בחיפה המאפשר לראשונה לאניות ענק לעגון בישראל, באתר משרד התחבורה, ‏02.09.2021 הנמל החדיש בעולם: נמל המפרץ בחיפה עושה היסטוריה, באתר וואלה, 2 בספטמבר 2021 אריה יואלי, ‏הממשלה אישרה: מעונות היום עוברים למשרד החינוך, באתר "סרוגים", 19 ביולי 2021 יניב קובוביץ, ליברמן וגנץ סיכמו: שכר החיילים יעלה ב-50% ב-2022, באתר הארץ, 23 בנובמבר 2021 יקי אדמקר‏, חוק "ממדים ללימודים" אושר סופית בכנסת, המלגה ללוחמים תעלה ל-75%, באתר וואלה, 23 במאי 2022 בנט ובר-לב הכריזו על צאתו לדרך של "המשמר הישראלי", באתר זמן ישראל, 21 ביוני 2022 ברק רביד וטל שלו‏, פסגת הנגב: שרי החוץ ידונו בבניית מנגנון שיתוף פעולה ביטחוני אזורי, באתר וואלה, 27 במרץ 2022 איתמר אייכנר, השגרירים יוחזרו: ישראל וטורקיה הכריזו על נרמול יחסים מלא, באתר ynet, 17 באוגוסט 2022 גד ליאור, מרתון ההצבעות בכנסת: רפורמת הבנקאות הפתוחה אושרה בוועדה, באתר ynet, 21 באוקטובר 2021 צחי שדה, חוק נקודות הזיכוי להורים עובדים עבר: למי יגדל שכר הנטו, בכמה ומתי?, באתר ynet, 17 במאי 2022 גד ליאור, ועדת הכספים אישרה את המימון: מחירי הדלק יירדו הלילה בחצות, באתר ynet, 13 באפריל 2022 אריאל כהנא, הממשלה אישרה סיוע של עשרות מיליונים לשיקום נזקי השריפה באזור ירושלים, באתר ישראל היום מוחמד מג'אדלה, ‏יהודי וערבי כאחד: המערכה על העתיד נפתחה, באתר ‏מאקו‏, 31 בדצמבר 2021 שני אשכנזי, ‏הממשלה אישרה תוכנית אקלים, אך היישום שלה מוטל בספק, באתר גלובס, 25 ביולי 2021 שני אשכנזי, ‏ישראל מתחייבת להפחית 30% מפליטות המתאן שלה עד שנת 2030, אך לא מתייחסת לסקטור האנרגיה, באתר גלובס, 6 באוקטובר 2021 ישראל פישר, אלהרר עוצרת את משק הגז: לא יהיו חיפושי גז חדשים – לפחות שנה, באתר TheMarker‏, 15 בדצמבר 2021 אחרי שהצהירה ש"הגז הטבעי יחכה": שרת האנרגיה מחדשת את חיפושי הגז, באתר ynet, 30 במאי 2022 מירב קריסטל, נווית זומר, נחתם הסכם החלב: יוגדלו המכסות לייבוא גבינה צהובה, באתר ynet, 14 בינואר 2021 גיא ורון, ‏הצעד הראשון של שר החקלאות: ליישם את הסכם החלב שנחתם בממשלה הקודמת, באתר ‏מאקו‏, 24 ביוני 2021 דבר, ‏ליברמן חתם על צו לביטול מכסים והגדלת מכסות יבוא של מוצרי חלב, באתר דבר העובדים בארץ ישראל, 6 בדצמבר 2021 גד ליאור, הרפורמה הגדולה בחוק ההסדרים אושרה בכנסת: עלויות היבוא יקוצצו משמעותית, באתר ynet, 21 באוקטובר 2021 שירית אביטן כהן, ‏מה יקרה למחירים? מעל 90 תקני מזון יבוטלו החל מהשנה הבאה, באתר גלובס, 28 בספטמבר 2022 שירה ספיר, ‏הולנד נגד צרפת: שתי רשתות מזון בדרך לארץ. מי תקרוץ יותר לישראלים?, באתר גלובס, 1 בינואר 2023 גד ליאור, ההיטל על עובדים זרים יבוטל; השף חיים כהן: "יום היסטורי", באתר ynet, 25 בינואר 2022 נורית קדוש, שר האוצר אישר יבוא ללא מכס של מיליארד ביצים ו-2,000 טונות דבש, באתר כלכליסט, 21 בפברואר 2022 צבי זרחיה, מפלה לקואליציה: הכנסת ביטלה את הצווים להפחתת המכסים על ביצים, באתר כלכליסט, 15 ביוני 2022 ריקי ממן, ‏שרת הפנים למען בעלי העסקים: שורת הקלות בצווי הרישוי, בעיתון מקור ראשון, 1 במאי 2022 סוניה גורודיסקי, כמעט שווה לדולר: האירו ממשיך לרדת, באתר ישראל היום, 15 ביוני 2022 מערכת mako green, ‏"ניצחון היסטורי לבעלי החיים": תקנות לאיסור לולי כלובים אושרו בכנסת, באתר ‏מאקו‏, 20 ביוני 2022 שלמה טייטלבאום, האוצר והחקלאים הסכימו על פחות מכסים ויותר יבוא. מתי נרוויח מזה?, באתר כלכליסט, 5 ביולי 2022 אבי בר-אלי, הייבוא ייפתח בהדרגה: אושרה הרפורמה בחקלאות, באתר TheMarker‏, 4 ביולי 2022 שירית אביטן כהן, ‏רפורמת החקלאות יוצאת לדרך: נחתם הסכם עם נציגי החקלאים, באתר גלובס, 4 ביולי 2022 גד ליאור, אחרי שנים של מחלוקות: העלאת גיל הפרישה לנשים אושרה בוועדה, באתר ynet, 21 באוקטובר 2021 שירית אביטן כהן, ‏"הגננות יוכלו להתפנות לטיפול בילדים": הקלות משמעותיות בהפעלת מעונות יום פרטיים נכנסו לחוק ההסדרים, באתר גלובס, 24 באוקטובר 2021 שלומית צור, לקראת אישור: ועדת הפנים נתנה אור ירוק להסבת משרדים למגורים, באתר כלכליסט, 12 באוקטובר 2021 השינויים הצפויים במסגרת חוק ההסדרים ביחס להיטל השבחה התחדשות עירונית, באתר משרד עו"ד אברהם ללום אדריכל יואב אומן, ‏הרישוי העצמי יכול לקצר בחצי את רישוי הנדל"ן בישראל, באתר ‏מאקו‏, 18 בנובמבר 2021 גד ליאור, העלאת מס הרכישה על דירות להשקעה נכנסת לתוקף: שוק הדיור יושפע?, באתר ynet, 28 בנובמבר 2021 שחר אילן, אושרה רפורמת הכשרות: "מונופול הרבנות נשבר", באתר כלכליסט, 27 באוקטובר 2021 הוועדה לביטחון פנים אישרה לקריאה שנייה ושלישית את פרק הכבאות בהצ"ח התוכנית הכלכלית, באתר הכנסת גד ליאור, מתקרבים להצבעות על התקציב: גם רפורמת הרגולציה אושרה בוועדה, באתר ynet, 27 באוקטובר 2021 גד ליאור, הרפורמה לרישוי עסקים אושרה גם היא; ארגוני עצמאים: "חוק עם מוקשים", באתר ynet, 25 באוקטובר 2021 מאיה כהן, ועדת הכלכלה אישרה את הרפורמה בדואר לקריאה שנייה ושלישית, באתר כלכליסט, 27 בפברואר 2022 מהפכה בשירותי הדואר בישראל: בדרך להפרטה מלאה של חברת הדואר, שוק הדואר נפתח לתחרות, פורסם באתר משרד התקשורת, 9 במרץ 2022 מורן אזולאי, אחרי עימות חריג בין עבאס לטיבי: חוק האזרחות אושר סופית, בעזרת האופוזיציה, באתר ynet, 11 במרץ 2022 גיא ליברמן, ‏ועדת הכספים אישרה: מס גודש בגוש דן החל מ-2025, באתר גלובס, 22 באוקטובר 2021 אודי עציון, הרפורמה בתחבורה הציבורית: מי ירוויח, מי יפסיד ומה עדיין חסר?, באתר ynet, 3 באפריל 2022 רשויות מרחביות לתחבורה, באתר GOV.IL אסף זגריזק, ‏רשויות התחבורה המטרופוליניות עברו עוד משוכה. כך זה יתנהל, באתר גלובס, 11 בספטמבר 2022 יובל שדה, יום לפני השבעת הממשלה: הושלמה הפרטת נמל חיפה, באתר כלכליסט, 28 בדצמבר 2022 יניב טוכמן‏, בשורה לספורטאים: עבר חוק פטור ממס על מענק על זכייה במדליה, באתר וואלה, 7 בפברואר 2022 תמר טרבלסי חדד, 6,000 שקל לתלמיד: משרדי האוצר והחינוך סיכמו תוכנית לעידוד לימודי ליבה לחרדים, באתר ynet, 27 ביוני 2022 ענבר טויזר, ‏שנת הלימודים תיפתח מחר: רשמית – נחתם ההסכם הקיבוצי עם המורים, באתר ‏מאקו‏, 31 באוגוסט 2022 מעיין פרתי, ‏המס על כלים חד פעמיים נכנס לתוקף: המחירים החדשים, באתר ‏מאקו‏, 1 בנובמבר 2021 גד ליאור, יין תירוש הוחרג, דיאט לא: המס על משקאות ממותקים אושר סופית, באתר ynet, 14 בדצמבר 2021 שלמה טייטלבאום, ועדת הכספים אישרה: תחליפי דלקים ימוסו מאמצע ינואר, באתר כלכליסט, 22 בדצמבר 2021 שלמה טייטלבאום, ממחר: מס קנייה של מאות אחוזים על סיגריות אלקטרוניות ונוזל מילוי, באתר כלכליסט, 21 בנובמבר 2021 דני זקן, ‏הסכם החלפת החיסונים יוצא לדרך: 700 אלף מנות נשלחו לקוריאה הדרומית, באתר גלובס, 6 ביולי 2021 מורן אזולאי, בנט הודיע שביום שלישי יחלו חיסוני הילדים: "העולם בגל אדום", באתר ynet, 19 בנובמבר 2021. מירב כהן‏, מנכ"ל משרד הבריאות אישר: חיסון רביעי לבני 18 ומעלה הסובלים ממחלות רקע, באתר וואלה, 26 בינואר 2022 מורן אזולאי, ניצחון לקואליציה: עבר החוק שמקל על פיצול סיעות, באתר ynet, 7 ביולי 2021 ברק רביד‏, הממשלה אישרה את מינוי עמית איסמן לפרקליט המדינה, שלוש שרות נמנעו, באתר וואלה, 27 ביוני 2021 איתמר אייכנר, יואב זיתון, רועי רובינשטיין, כבר לא ר': אושר מינויו של רונן בר לראש השב"כ, באתר ynet, 11 באוקטובר 2021 בנט מינה בכיר לשעבר במוסד לראש המל"ל: ד"ר איל חולתא, באתר כלכליסט, 11 ביולי 2021 יאיר אלטמן, עו"ד גלי בהרב-מיארה נבחרה לתפקיד היועצת המשפטית לממשלה, באתר ישראל היום, 7 בפברואר 2022 מאיר תורג'מן, אייל כספי נבחר לנציב הכבאות: "מסר ללוחמי האש - יש לאן לשאוף", באתר ynet, 1 בפברואר 2022 אנה ברסקי, טל לב רם, ‏אחרי אישור המינוי בבממשלה: גנץ קיים פגישת עבודה עם הרמטכ"ל הבא הרצי הלוי, באתר מעריב אונליין, 23 באוקטובר 2022 בנט: ״סילמן עברה רדיפה״, גנץ: ״עמדתנו לא השתנתה, רוצים בהצלחת הממשלה״, באתר דבר העובדים בארץ ישראל, 6 באפריל 2022 מוחמד מג'אדלה, ‏מועצת השורא הכריעה: רע"ם תקפיא חברותה בקואליציה – וגם בכנסת, באתר ‏מאקו‏, 17 באפריל 2022 מוחמד מג'אדלה עמית סגל ירון אברהם, ‏חשיפה | ח"כ זועבי ממרצ במכתב לרה"מ: פורשת מהקואליציה, באתר ‏מאקו‏, 19 במאי 2022 דפנה ליאל מוחמד מג'אדלה, ‏רינאוי-זועבי חוזרת לקואליציה; נתניהו תקף: "משלמים לשונאי ישראל" - בימינה ענו: "גובה הצעקות כעומק השקרים", באתר ‏מאקו‏, 22 במאי 2022 דפנה ליאל, ‏שריון ברשימה לכנסת ותפקיד שר: ההסכם המסתמן בין אורבך לליכוד והאתגר שעומד בפני לפיד, באתר ‏מאקו‏, 15 ביוני 2022 מורן אזולאי, אבידר התפטר מהממשלה ותקף את בנט: "היסטרי, מנסה לחקות את נתניהו", באתר ynet, 22 בפברואר 2022 מורן אזולאי, איתמר אייכנר, דרמה פוליטית: למניעת עוד עריקה - השר כהנא התפטר, כלפון יפסיק לשמש כח"כ, באתר ynet, 13 במאי 2022 בנצי רובין, ‏רשמית: נפתלי בנט התפטר מתפקיד רה"מ החליפי, באתר "סרוגים", 6 בנובמבר 2022 גיא עזרא, ‏יו"ר כנסת ו-7 שרים: אלה התפקידים של 'יש עתיד', באתר "סרוגים", 7 ביוני 2021 עמיר קורץ, המשרד לביטחון פנים: בר־לב יצטרך לעבוד קשה כדי להחזיר את אמון הציבור במשטרה, באתר כלכליסט, 13 ביוני 2021 מורן אזולאי, מרצ אישרה את הכניסה לממשלה: "ננסה להביא משהו אחר, בלי כל הרעל", באתר ynet, 11 ביוני 2021 אריק בנדר, ‏מרצ הודיעה על חלוקת התיקים: הורוביץ שר הבריאות, זנדברג השרה להגנת הסביבה, באתר מעריב אונליין, 12 ביוני 2021 אנה ברסקי, ‏שעות ספורות לפני השבעת הממשלה: ח"כ אבידר שוקל להתפצל מישראל ביתנו, באתר מעריב אונליין, 13 ביוני 2021 שחר אילן, משרד הרווחה וזרוע העבודה: הכשרות מקצועיות - וביטחון תזונתי, באתר כלכליסט, 13 ביוני 2021 ניר גונטז', אתה תתמנה לשר שלא אחראי על כלום. "אתה צודק, אבל השר ממונה על פיתוח תחומים. בסדר?", באתר הארץ, 9 ביוני 2021 מורן אזולאי, אלכסנדרה לוקש, ניר כהן, מתן כהנא על הממשלה המתגבשת: "מסכימים על הרבה דברים", באתר ynet, 7 ביוני 2021 יואב קרקובסקי, השר מכפר קאסם: עיסאווי פריג' בדרך לשולחן הממשלה, באתר כאן – תאגיד השידור הישראלי, 12 ביוני 2021 יובל שדה, משרד התחבורה: מהנמלים ועד הכבישים - כל הבורות שמחכים למיכאלי, באתר כלכליסט, 13 ביוני 2021 יובל שדה, משרד התיירות: ישראל תוכל להפוך למעצמת תיירות נכנסת בזמן משבר עולמי, באתר כלכליסט, 13 ביוני 2021 מורן אזולאי, משלימים את השיבוץ: נחמן שי שר התפוצות, ניר אורבך לא יכהן כשר, באתר ynet, 12 ביוני 2021 מיכאל שמש, לפני מינויו לשר - אלי אבידר הודיע: התחסנתי בתחילת החודש, באתר כאן – תאגיד השידור הישראלי, 23 ביולי 2021 ועדת שרים לענייני ביטחון לאומי (הקבינט המדיני-ביטחוני), אתר משרד ראש הממשלה "לעולם לא אקים ממשלה עם לפיד והתנועה האיסלאמית" | הפטריוטים מציינים שנה לחתימה של בנט באולפן, באתר יוטיוב, 21 במרץ 2022 המתנחלים הפגינו מול ישיבת הממשלה: "נמאס לנו", באתר בחדרי חרדים, 9 בינואר 2022 מיכאל האוזר טוב, הסיבה להצמדת אבטחה לשר כהנא: "דין רודף" שהוצא נגדו בשל רפורמות הכשרות והגיור, באתר הארץ, 2 בדצמבר 2021 עקב האסון: הפגנת הימין בירושלים תתחיל בשעה 19:00, באתר כיפה TheMarker, צמתים חסומים ופקקי תנועה בעקבות מחאת החקלאים, באתר TheMarker‏, 29 ביולי 2021 אנה ברסקי, ‏דרמה פוליטית: ח"כ סילמן פרשה מהקואליציה, הממשלה איבדה את הרוב בכנסת, באתר מעריב אונליין, 6 באפריל 2022 רפאל כהן, בדרך לבחירות? ח"כית ממרצ הודיעה: פורשת מהקואליציה, באתר כיכר השבת, ‏19 במאי 2022 עמית סגל, דפנה ליאל, ‏אורבך: הודעתי לבנט שכיום אינני חלק מהקואליציה, באתר ‏מאקו‏, 13 ביוני 2022 שילה פריד, ‏הפגנת הימין בכיכר הבימה: המאבק על מדינה יהודית ודמוקרטית, בעיתון מקור ראשון, 8 בדצמבר 2021 Christian Labenz, Gurkensaft zur Behandlung von Muskelkrämpfen, Gastro-News 9, 2022-06, עמ' 19–19 doi: 10.1007/s15036-022-2511-5 רועי שושה, הפגנה מול ביתו של רה"מ בנט: "נמאס לעם ישראל מהממשלה הזאת", באתר עכשיו 14, ‏29 בינואר 2022 רענן בן צור, מאבק על ההפגנות מחוץ לביתו של בנט: "למה מה שמותר לשמאל אסור לימין?", באתר ynet, 29 ביוני 2021 מרדכי הלפרין, הפגנת הימין מול בית שר הביטחון: "גנץ חוסם את המתיישבים במעברים" • צפו, באתר JDN, ‏22 בספטמבר 2022 חזקי ברוך, הפגנה מול בית שר הביטחון: "החיילים לא מביאים ניצחון כי אין להם אישור מדיני", באתר ערוץ 7, ‏6 באוקטובר 2022 המשטרה והשב"כ חוקרים: קליע בתוך מעטפה נשלח לבית משפחת בנט, באתר ערוץ 7, ‏26 באפריל 2022 יומיים אחרי: מכתב נוסף עם קליע נשלח לביתו של בנט, באתר עכשיו 14, ‏28 באפריל 2022 עטרה גרמן, מכתב איום ברצח וקליע חי: האבטחה סביב בנט תוגברה, באתר מקור ראשון, ‏26 באפריל 2022 לירן לוי, בת 65 מאשקלון נעצרה בחשד לשליחת מכתבי האיומים למשפחת בנט, באתר ynet, 9 במאי 2022 רענן בן צור, הסדר טיעון עם שולחת הקליעים למשפחת בנט, הפרקליטות: מבקשים מאסר בפועל, באתר ynet, 19 בינואר 2023 קובי אטינגר, בטקס האזכרה בהר הרצל; בנט לא הצליח לדבר: "תסתום, אתה נוכל", באתר כיכר השבת, ‏4 במאי 2022 בטקסי יום הזיכרון: מחאה נגד נפתלי בנט ואיילת שקד, באתר כיכר השבת, ‏4 במאי 2022 אנה ברסקי, ‏דרמה פוליטית: ח"כ סילמן פרשה מהקואליציה, הממשלה איבדה את הרוב בכנסת, באתר מעריב אונליין, 6 באפריל 2022 טל שלו ויקי אדמקר‏, כדי לחזק את הקואליציה: מתן כהנא התפטר מתפקידו כשר הדתות ויחזור לכהן כח"כ, באתר וואלה, 13 במאי 2022 אנה ברסקי, ‏"למען יציבות הקואליציה": השיחה הקשה בין ראש הממשלה בנט לבין ח"כ כלפון, באתר מעריב אונליין, 13 במאי 2022 יערה שפירא ומיכאל שמש, ח"כ רינאוי זועבי ממרצ הודיעה על פרישה מהקואליציה, באתר כאן – תאגיד השידור הישראלי, 19 במאי 2022 ליאור קינן, רינאוי-זועבי שבה לקואליציה: "רוצה למנוע את אלטרנטיבת בן גביר", באתר חדשות 13, 22 במאי 2022 עמית סגל, דפנה ליאל, ‏אורבך: הודעתי לבנט שכיום אינני חלק מהקואליציה, באתר ‏מאקו‏, 13 ביוני 2022 אריק בנדר, ‏"הניסוי איתכם נכשל": העימות החריף בין אורבך לח"כ מרע"מ במליאה, באתר מעריב אונליין, 6 ביוני 2022 עמית סגל דפנה ליאל, ‏דרמה פוליטית: בנט ולפיד סיכמו על פיזור הכנסת, לפיד יהפוך לרה"מ, באתר ‏מאקו‏, 20 ביוני 2022 מורן אזולאי, בנט ולפיד סיכמו: הבחירות יוקדמו, הרוטציה תצא לפועל, באתר ynet, 20 ביוני 2022 הרשימה המשותפת הגישה 12,000 הסתייגויות לחוק התפזרות הכנסת כדי להביא לפקיעת תקנות יו"ש, באתר ערוץ 7, ‏2022-06-29 בנצי רובין, אריה יואלי, ‏אורבך יפעיל את סעיף 98, כדי לפזר את הכנסת בזמן, באתר "סרוגים", 29 ביוני 2022 גלעד מורג, איתמר אייכנר, בג"ץ דחה את העתירות נגד הסכם הגבול הימי עם לבנון. חתימה אפשרית: השבוע, באתר ynet, 23 באוקטובר 2022